Lina Strand

Lina Strand  (s. 23. joulukuuta 1988 Göteborg) on ruotsalainen suunnistuksen maailmanmestari. Hän oli voittamassa viestikultaa Ruotsin sprinttiviestijoukkueessa Tarton maailmanmestaruuskilpailuissa 2017 ja viestijoukkueessa Sarpsborgissa 2019. Strömstadin maailmanmestaruuskilpailuissa 2016 Strand voitti Ruotsin sprinttiviestijoukkueessa pronssia. Henkilökohtaisilla matkoilla hän on ollut parhaimmillaan toinen pitkällä matkalla Sarpsborgin MM-kilpailuissa 2019. Tanskan maailmanmestaruuskilpailuissa 2022 Strand oli mukana Ruotsin voittaneessa sprinttiviestijoukkueessa. 

EM-kilpailuissa Strand on saavuttanut kultaa viestissä 2022, hopeaa viestissä 2016 ja sprinttiviestissä 2018  ja 2021 sekä pronssia viestissä 2012 ja 2018. 

Juniorien MM-kilpailuissa hän on saavuttanut maailmanmestaruuden viestissä 2008. 

Strand edustaa Göteborg Majorna OK:ta.

Lähteet 

Ruotsalaiset suunnistajat
Vuonna 1988 syntyneet
Elävät henkilöt